Panaminė rūgštynė

Panaminė rūgštynė (Rumex longifolius) – rūgtinių (Polygonaceae) šeimos daugiametis augalas.

Paplitusi šiaurinėje Eurazijoje: visoje Šiaurės Europoje (įskaitant Islandiją), vietomis Vakarų Europoje (įskaitant Britaniją), Baltijos šalyse, Rytų Europoje, Rusijoje, Kazachstane, Korėjoje, Japonijoje, Kinijoje. Patekusi į Lenkiją, Čekiją, Slovakiją, Albaniją, Kanadą, Grenlandiją, šiaurės JAV, Aliaską.Rumex longifolius DC., Kew Royal Botanic Gardens

Tai 0,6–1,6 m aukščio žolinis augalas. Apatiniai lapai pailgi arba lancetiški, pamatas apvalus arba neryškiai širdiškas. Lapkočio viršutinė pusė lygi. Vidiniai apyžiedžio lapeliai kartais su neryškiais gūbreliais. Žydi birželio–liepos mėnesiais.

Panaminė rūgštynė Lietuvoje reta. Auga pakelėse, prie sodybų, pagrioviuose, laukuose, pievose.

Piktžolė.Шлякова Е. В. Определитель сорно-полевых растений Нечернозёмной зоны. – Л.: Колос, 1982. – С. 68—69. Ėdama žąsų, ožkų. Jauni lapeliai tinka salotoms.Работнов Т. А. Кормовые растения сенокосов и пастбищ СССР : в 3 т. / под ред. И. В. Ларина. – М. ; Л. : Сельхозгиз, 1951. – Т. 2 : Двудольные (Хлорантовые – Бобовые). – С. 90—91.

 Šaltiniai 

Kategorija:Rūgtiniai